Сёння тыповым стаў малюнак, калі вучняў — пераможцаў абласных і рэспубліканскіх алімпіяд па прадметах — выклікаюць на раённую сцэну разам з настаўнікам, бацькамі, уручаюць усім граматы, падарункі. А чаму б не запрасіць на тую ж сцэну ў такім жа складзе выпусніка школы, які паступіў у ліцэй на трактарыста і мае добрыя адзнакі? Чаму б наогул не ацэньваць работу настаўніка і педагагічнага калектыву сельскай школы не толькі па працэнце паступіўшых у ВНУ, але і па тым, колькі вучняў выбрала сельскагаспадарчы профіль, колькі засталося на зямлі расціць той самы хлеб, пра які мы гаворым, што ён — усяму галава...